„SALÁTA”
 Zöld tippek zöldülő iskoláknak

2005. április - május

1. Újrapapír füzetek!

„A legjobb papír az, amelyik megmarad az erdőben fának!” Elkészültek a Hulladék Munkaszövetség és a Reflex Környezetvédő Egyesület ÚJRAPAPÍR FÜZETEI! A 32 oldalas (16 lapos) „gyakorló” füzetek A/5-ös méretben, vonalas és négyzethálós változatban kaphatók 20,- Ft áron. A füzetek hátsó borítóján a szelektív gyűjtéssel illetve papírtakarékossággal kapcsolatos tanácsok, ötletek szerepelnek. Iskoláknak több darabos megrendelés előtt ingyenes mintapéldányt küldünk megtekintésre! Beszerezhető: HuMuSz 1111 Budapest, Saru utca 11. e-mail: humusz@humusz.hu 

2. Akció: keresik az ország gyógyvizes ivócsarnokait!

Az országban számos ivócsarnok üzemel, ahonnan gyógyvízhez juthat az egyszeri vásárló. Az innen származó olcsó és egészséges víz ráadásul otthonról vitt palackba kerül, így tulajdonképpen csomagolási hulladék sem marad utána. A Tudatos Vásárlók Egyesülete () szeretné, ha minél többen tudnának az ország különböző pontjain fellelhető ivócsarnokokról. Aki segíteni szeretne általuk indított akcióban, az járjon nyitott szemmel és írja meg nekik, merre fedezett fel gyógyvizes ivócsarnokot kis hazánkban... Tippeket a   e-mail címre vagy a 1013 Budapest Döbrentei u. 10. postacímre várják. További információk: 

3. Újabb tanösvény

Megnyílt a VERESEGYHÁZI TAVAK TANÖSVÉNY. A kirándulóutat a Tanösvények Budapest körül sorozat hatodik elemeként, a helyi Tavirózsa Környezet- és Természetvédő Egyesület létesítette, a Duna-Ipoly Nemzeti Park és a WWF Magyarország szakmai támogatásával. A tanösvény elsődleges céljai között szerepel a veresegyházi tavak élővilágának bemutatása, különös hangsúlyt fektetve az ökológiai folyamatok és az ember természetalakító tevékenységének megismertetésére, mindezzel rávilágítva a természet védelmének fontosságára. A Tanösvény az alábbi élőhelyeket érinti: Malom- (Öreg-) tó (védett lápterület) - Tőzeges-tó, Hínáros, Ivacsi-tó - Pamut-tó (védett lápterület része, a NATURA 2000 hálózat tagja). További információk: 2112 Veresegyház, Huba u. 43., tel. szám. 06-20) 550-1527 (Krenedits Sándor), e-mail cím: tavirozsa.veres@freemail.hu 

4. Természetvédelmi táborok gyerekeknek

A szegedi CSEMETE Természet- és Környezetvédelmi Egyesület idén is nyári táborokat szervez júliusban. A választékból: Madarász és horgász tábor Biharugrán (07.17.-22.), Természetismereti tábor Bugacon (07.01.-08.), Kerékpártúra a Dráva mentén (07.02.-09.), Természetvédelmi és kreatív tábor (07.24.-29.), Mátrai Kék Túra vándortábor (07.11.-17.). A 2005-ös táborajánló részletei megtalálhatók a  honlapon. Jelentkezési határidő: MÁJUS 30.

5. Kiadvány a „Méltányos kereskedelem” (Fair Trade) témájáról

A Védegylet () kiadásában megjelent A/4-es formátumú, 10 oldalas füzet a Fair Trade témájáról nyújt átfogó, könnyen értelmezhető, érdekes adatokkal tűzdelt összefoglalót. Nagyszerű háttéranyag iskolai oktatáshoz.
	„A „méltányos kereskedelem” a nemzetközi árucsere szokásos felfogásától eltérő megközelítés. A Harmadik Világ termelőinek kizsákmányolásán, a természeti és szociális sokszínűség pusztításán alapuló globális szabadkereskedelem alternatívájaként született meg – melyről azóta kiderült, hogy alkalmas lehet a „fejlett” országok, így a hazai, folyamatosan csőd szélén álló kistermelők problémáinak megoldására is.  Alapelvei között szerepelnek a következők: Növeli a termelők jövedelmét és életszínvonalát azáltal, hogy javítja a piacra jutás esélyeit, megerősíti a termelők szervezeteit, jobb árat fizet az árukért, és hosszú távú kereskedelmi kapcsolatra törekszik a termelőkkel. A hátrányos helyzetű termelők, különösen a nők és az őslakosok fejlődési esélyeit növeli, valamint védelmet nyújt a gyermekek kizsákmányolás ellen.” Az ingyenes kiadvány beszerezhető:  iroda@vedegylet.hu, 1051 Budapest, Nádor u. 32.

6. Kiadvány Jeles Napokról

A „Süni füzetek” sorozatban megjelent, 50 oldalas „Zöldbetűs ünnepeink” című kiadvány a természetvédelem szempontjából fontos jeles napokról szól. Az irodalomjegyzékkel is ellátott oktatási segédanyag tartalmazza a "zöldbetűs" ünnepek történetét, rövid leírását valamint számos játékos vetélkedő, feladat, teszt ötletét. A színes feladatok, ötletek megfigyelésekhez és kísérletekhez segítségül szolgálhatnak szakköri foglalkozások, vetélkedők összeállításához. Beszerezhető: Göncöl Szövetség, 2600 Vác, Ilona u. 3., tel: 27/512-039 vagy a Süni Magazin postacímén: 1242 Budapest, Pf. 455, tel: 1/328-0030

7. Háztartási gépek energiacímkézése” c. kiadvány

Az Energia Klub kiadásában megjelent szórólap fontos információkat tartalmaz környezettudatos vásárlók számára. Magyarázatot ad arra, milyen rendszer alapján kapnak a háztartási gépek „energia kategóriákat”; beszél a környezetbarát termékjelekről; illetve arról, mivel lehet a fogyasztókat megtéveszteni. Beszerezhető: Energia Klub 1056 Bp. Szerb u. 17-19, energiahatekonysag@energiaklub.hu, tel: 1/411-3529
8. „A fenntarthatóság pedagógiája” konferencia

A Gimnáziumok Országos Szövetsége és a Védegylet  címmel tanácskozást szervez, mely a rendezők reményei szerint egy hosszabb munkafolyamat első állomása lesz. 
2005. június. 4., 10.00 - 16.30. 
Városmajori Gimnázium, 1122 Bp., Városmajor u. 71. 
Program: 
10.00-13.00: Előadások
- Köszöntő: Szebedy Tas (GOSZ) 
- Bevezető helyzetértékelés: Brassói Sándor (OM, Közoktatási Főosztály) 
- A szocializáció színterei Vajda Zsuzsanna (Tanszékvezető, SZTE BTK, Pszichológia tanszék.: Az iskolai oktató/nevelő munka és a helyi társadalmi környezet 
- Az iskola természete Varga Attila (OKI, tudományos munkatárs): Részvétel az iskolai környezet alakításában 
- A természet iskolája Gilly Zsolt (Kiskunsági Nemzeti Park, osztályvezető): Környezeti nevelés az iskolán kívül 
- A fenntarthatóság tanrendje Lányi András (ELTE TÁTK, Humánökológia Szakirány): Az ökológiai szemlélet és tematika lehetőségei a "humán" műveltségi területeken 
 
Természet és társadalom (a 2. és 3. előadás témájához kapcsolódva) Szekcióvezetők: Havas Péter (OKI ny. igazgató, a Körlánc elnöke) Dőry István (tanár Szentendrei Ferences Gimnázium) 
-  Társadalom és természet (az 1. és 4. előadás témájához kapcsolódva) Szekcióvezetők: Huszár Zsuzsanna (egy. adj., PTE BTK Pedagógia Tanszék Szebedy Tas (a GOSZ elnöke, gimnáziumi igazgató) 

9. Megjelent „A világ helyzete 2005”

A nagy sikerű könyvsorozat a washingtoni Worldwatch Institute (Világfigyelő Intézet) díjnyertes kutatócsoportjának évente kiadott jelentése Földünk környezeti állapotáról. A 2005-ös kiadásának témáiból: Népesség és biztonság összefüggése - A HIV/AIDS növekvő veszélye - A városok gyors növekedése - Versengés a vízért és a termőföldért - Környezeti menekültek - A mezőgazdaság sokszínűségének elvesztése - Riadalmak az élelmiszer körül - Az éghajlat változásai - Mérgező vegyszerek - Nemzetközi vízgyüjtő medencék - Természeti kincsek és konfliktusok - Az olajgazdaság leváltása - A jó élet átértékelése - Jólét és jóllét - Az egyének ereje. Kiadó: Föld Napja Alapítvány (), információ a beszerzéssel kapcsolatban: 06/23/422577 vagy